“Dakar” rallisida avtomobil tomoshabinlarni yorib kirdi

“Dakar” — 2016 rallisi “muqaddimasi” xitoylik poygachi ayol Go Meylinning avtomobili tomoshabinlarni yorib kirgach, to‘xtatildi, deya xabar bermoqda “RIA Novosti”.

“Dakar” — 2016 rallisi 2-yanvar, shanba kuni Buenos-Ayresda 11 kilometrlik maxsus maydondan iborat “muqaddima” bilan boshlandi.
Hodisa mahalliy vaqt bilan shanba kuni 17:50 da (Toshkent vaqti bilan 3-yanvar, yakshanba kuni 01:50 da) sodir bo‘ldi. Kamida sakkiz nafar tomoshabin shikastlangan, ular orasida yosh bola va homilador ayol bor. Halokat joyiga o‘t o‘chirish mashinasi va tez yordam yetib keldi.